b'\n_START_ARTICLE_\nFranc Pretnar\n_START_SECTION_\n\xc5\xbdivljenje in delo\n_START_PARAGRAPH_\nPretnar je iz\xc5\xa1el iz kme\xc4\x8dko-obrtni\xc5\xa1kega okolja. Izu\xc4\x8dil se je za tehtni\xc4\x8darja in je pred 2. svetovno vojno od\xc5\xa1el na specializacijo za vzdr\xc5\xbeevanje tehtnic na Dunaj. Zaposlil se je v mehani\xc4\x8dni delavnici \xc5\xbdelezarne Jesenice, kjer je od leta 1948 do upokojitve leta 1969 delal kot vodja delavnice za vzdr\xc5\xbeevanje tehtnic. Njegova delovna skupina je izdelala 100 tonsko industrijsko tehtnico-vozilo za samodejno tehtanje in doziranje koksa in rude in za doziranje starega \xc5\xbeeleza v plav\xc5\xbeno dvigalo. Podobno tehtnico-vozilo so izdelali tudi za \xc5\xbeelezarno v Sisku in \xc5\xbeelezarno v Zenici. Razvil je na\xc4\x8din za fino obdelavo kovin, izdelal naprave za razdvajanje tanke valjane plo\xc4\x8devine in za pomo\xc4\x8d pri finomehani\xc4\x8dnih delih._NEWLINE_Najve\xc4\x8d prostega \xc4\x8dasa je namenil optiki, finomehaniki, graviranju, konstruiranju in izdelovanju daljnogledov. Prve daljnoglede je za\xc4\x8del izdelovati nekaj let po vojni. Vsega skupaj je izdelal pribli\xc5\xbeno 50 razli\xc4\x8dnih refraktorjev in reflektorjev s premeri objektivov od 50 mm do 350 mm. Pri njegovem delu mu je svetoval Kunaver. Izdeloval je tudi najrazli\xc4\x8dnej\xc5\xa1e spominske zna\xc4\x8dke._NEWLINE_Sodeloval je z Astronomskim dru\xc5\xa1tvom Javornik (ADJ).\n_START_SECTION_\nPriznanja\n_START_PARAGRAPH_\nBil je ve\xc4\x8dkrat nagrajeni inovator. Leta 1953 je za svoje izume in inovacije prejel priznanje Ljudske tehnike Slovenije. O njegovem delu so v 1950-tih posneli tudi kratek dokumentarni film.'